Diana Şoşoacă îşi poate pierde accesul la şedinţele din Parlament: "Are un comportament nociv și instigă la ură".
Alina Gorghiu cere partidelor din Parlament să o sancționeze pe senatoare. Gorghiu: Șoșoacă are un comportament nociv și instigă la ură. Fosta senatoare AUR riscă să nu mai aibă acces în sala de ședințe.
Alina Gorghiu a făcut anunțul și a invocat "comportamentul necorespunzător, nociv și neregulamentar". Senatoarea PNL mai spune despre Șoșoacă și că instigă la ură și haos, jignește și are un discurs homofob, xenofob și extremist.Tot Alina Gorghiu a dezvăluit ce poate să pățească Diana Șoșoacă. Pe scurt, o sancțiune disciplinară. Adică atenționare, chemare la ordine, retragerea cuvântului, îndepărtarea din sală pe durata ședinței sau avertisment public-scris. Asta prevede regulamentul Senatului.Un alt parlamentar PNL, deputatul Alexandru Muraru, vorbește însă de o unire a tuturor partidelor contra AUR, cu efecte mult mai concrete decât în cazul Șoșoacă."Cei de la AUR ştiu că sunt pasibili de scoatere în afara legii, dar e nevoie de un pact naţional, parlamentar, împotriva extremismului, un angajament de izolare a lor în Parlament", a spus Alexandru Muraru.Evident, răspunsul AUR a venit imediat. George Simion a scris pe Facebook: "Noi să fim scoși în afara legii sau ei pentru jaful din ultimii 31 de ani? Noi suntem naziștii sau ei?".